Įsipareigojimų ir mokėjimų asignavimų skirtumas susidaro dėl to, kad tam tikroms priemonėms, kurias tiesiogiai įgyvendina Komisija, naudojami diferencijuotieji asignavimai. Šios priemonės daugiausia susijusios su žemės ūkio produktų pardavimo skatinimu ir technine parama veiklai.

Taikinimo komitetas, kurį sudaro Europos Parlamento ir Tarybos nariai per Sutarties dėl Europos Sąjungos veikimo 314 straipsnio 6 dalyje nurodytą 21 dienos laikotarpį nesusitarė dėl bendro teksto.

3. Pervedimai į (iš) EŽŪGF per metus

2.1.3.Patvirtintų asignavimų biudžeto vykdymas. Komisijos išlaidos, susijusios su tiesioginiu valdymu

EUR Išlaidos, susijusios su tiesioginiu valdymu Įsipareigojimų asignavimai Mokėjimų asignavimai Perkėlimas į 2022 m. (2) Asignavimai (C1)(1) 170 045 280,00 101 359 557,50 - Vykdymas (C1) 164 242 458,62 90 289 047,09 363 383,24 Panaikinti asignavimai 5 802 821,38 10 707 127,17 - 1. C1 – patvirtinti biudžeto asignavimai. Ši suma apima 3 500 000,00 EUR įsipareigojimų asignavimų perkėlimą į EŽŪGF iš srities „Kaimo plėtra“, 8 847 000 EUR įsipareigojimų ir mokėjimų asignavimų perkėlimą pasidalijamajam valdymui ir iš viso 50 974 605,50 EUR mokėjimų asignavimų perkėlimą iš EŽŪGF. 2. Perkėlimas į 2022 m. susijęs tik su nediferencijuotaisiais asignavimais.

Turimi įsipareigojimų asignavimai išlaidoms, susijusioms su tiesioginiu valdymu, 2021 m. biudžete sudarė 170,0 mln. EUR. 2021 m. įsipareigota skirti 164,2 mln. EUR sumą. Likusi šių asignavimų dalis, t. y. 5,8 mln. EUR, panaikinta.

Dauguma EŽŪGF asignavimų Komisijos išlaidoms, susijusioms su tiesioginiu valdymu, yra diferencijuotieji asignavimai.

Į 2022 m. automatiškai perkelta 0,4 mln. EUR – tai tik nediferencijuotieji asignavimai.

2.2.Mėnesinės išmokos

2.2.1.Valstybėms narėms skirtos mėnesinės išmokos, kurioms taikomas pasidalijamasis valdymas

2.2.1.1. Išlaidoms skirtos mėnesinės išmokos

Reglamento (ES) Nr. 1306/2013 18 straipsnio 1 dalyje nurodyta, kad „Komisija išmoka mėnesines išmokas išlaidoms, kurias per ataskaitinį mėnesį patiria valstybių narių akredituotos mokėjimo agentūros, padengti“. Mėnesinės išmokos kiekvienai valstybei narei išmokamos ne vėliau kaip antro mėnesio, einančio po to mėnesio, kurį išlaidos buvo patirtos, trečią darbo dieną.

Mėnesinėmis išmokomis kompensuojamos jau patirtos grynosios išlaidos (atskaičius pajamas); išmokos pervedamos remiantis kas mėnesį valstybių narių pateikiamomis deklaracijomis . Kas mėnesį registruojamos išlaidos ir pajamos tikrinamos ir koreguojamos remiantis šiomis deklaracijomis. Be to, šios išmokos tampa galutinėmis tik po to, kai Komisija atlieka patikrinimus pagal sąskaitų patvirtinimo procedūrą.

Nuo 2020 m. spalio 16 d. iki 2021 m. spalio 15 d. valstybių narių sumokėtoms sumoms padengti taikoma mėnesinių išmokų sistema.

Už visus finansinius metus nuspręsta pervesti bendrą grynąją mėnesinių išmokų sumą, kuri sudarė 40 499,6 mln. EUR. Atsižvelgiant į sumas, kurios susigrąžintos priėmus patvirtinimo sprendimus, ir į kompensuotas sumas, kurių mokėjimas buvo sustabdytas, valstybėms narėms faktiškai išmokėta 39 998,8 mln. EUR.

2.2.1.2.Sprendimai dėl mėnesinių išmokų

Komisija priėmė sprendimą dėl mėnesinių išmokų dėl kiekvieno iš dvylikos finansinių metų laikotarpio. Be to, gruodžio mėn. buvo priimtas papildomas sprendimas, kuriuo buvo koreguojamos visos tų metų išlaidos.

3.2021 M. EŽŪGF BIUDŽETO VYKDYMAS

3.1.EŽŪGF asignavimų panaudojimas

Iš viso panaudota 40 776,5 mln. EUR EŽŪGF asignavimų . Šios išlaidos padengtos pradiniais biudžeto asignavimais, panaudojant EŽŪGF asignuotąsias pajamas ir perkeliant į EŽŪGF lėšas iš EŽŪFKP. Iš EŽŪGF asignuotų įplaukų 55,5 mln. EUR suma, perkelta iš 2020 m., buvo visiškai panaudota, o iš 615,7 mln. EUR asignuotųjų įplaukų, surinktų 2021 m., buvo panaudota 613,6 mln. EUR. 02 08 skyriuje EŽŪGF išlaidos rinkos priemonėms sudarė 2 599,6 mln. EUR, o tiesioginėms išmokoms – 37 878,8 mln. EUR.

Biudžeto vykdymo duomenys pagal politikos sritis pateikti 2 priede.

4 priede su rinkos priemonėmis, tiesioginėmis išmokomis ir žemės ūkio išlaidų auditu susijusios išlaidos išskirstytos atskirai pagal kiekvieną straipsnį ir kiekvieną valstybę narę.